**ROMÂNIA Anexa nr. 2**

**JUDEŢUL CLUJ la Hotărârea nr. 183/2020**

**CONSILIUL JUDEŢEAN**

 ROMÂNIA

 JUDEŢUL CLUJ INSPECTORATUL PENTRU SITUAȚII DE URGENȚĂ

CONSILIUL JUDEŢEAN “AVRAM IANCU” AL JUDEȚULUI CLUJ

Nr. \_\_\_\_\_\_\_ data \_\_\_\_\_\_\_\_\_\_\_ Nr.\_\_\_\_\_\_\_\_\_\_\_ data \_\_\_\_\_\_\_\_\_\_\_

**CONTRACT**

**DE DARE ÎN ADMINISTRARE**

În temeiul prevederilor :

* art. 173 alin. (1) lit. c), alin. (4) lit. b) și alin. (5) lit. g); art. 298 – 301 și art. 362 alin. (1) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 792-857 și art. 867-870 din Legea nr. 287/2009- Codul civil, republicată;
* Hotărârii Consiliului Județean Cluj nr. ......./...................... privind darea în administrare către Inspectoratul de Poliţie Judeţean Cluj, a unui bun mobilachiziţionat prin proiectul „Asistență tehnică modernă pentru lupta împotriva criminalității la nivelul Județului Cluj”.

 **I – PĂRȚILE CONTRACTANTE**

**1.**  **UAT Județul Cluj**, prin Consiliul Judeţean Cluj, cu sediul în Municipiul Cluj-Napoca, str. Calea Dorobanților nr. 106, cod fiscal 4288110, cont RO40TREZ24A660601510228X, deschis la Trezoreria Cluj, reprezentat legal prin dl. ALIN TIŞE, având funcţia de Preşedinte al Consiliului Judeţean Cluj, în calitate de **Proprietar,** pe de o parte

 şi

**2.** **Inspectoratul pentru Situații de Urgență “Avram Iancu” al Județului Cluj**, cu sediul în municipiul Cluj-Napoca, b.dul 21 Decembrie 1989 nr. 69-71, judeţul Cluj, tel. 0264-591255, fax 0264-593873, e-mail isucj@yahoo.com, reprezentată de inspector şef – general de brigadă Ion Moldovan în calitate de **Administrator,** pe de altă parte

Au convenit încheierea prezentului contract de dare în administrare, cu respectarea următoarelor clauze:

**II - OBIECTUL CONTRACTULUI**

**2.1.** Obiectul contractului îl constituie darea în administrare a următoarele echipamente IT: 40 staţii de lucru desktop și 10 statii de lucru portabile, cu valoarea contabilă de **217770** lei cu TVA, având datele de identificare cuprinse în **Anexa 1** care face parte integrantă din prezentul contract.

**2.2.** Administratorul se obligăsă utilizeze bunul încredințat spre administrare potrivit **destinației** stabilite de către proprietar, respectiv desfășurarea de activități specifice obiectului de activitate al administratorului raportat la natura bunului dat în administrare.

**2.3.** Predarea-primirea bunului menționat la art. 2.1 se va efectua pe bază de proces-verbal de predare-primire încheiat între reprezentanții părților, în termen de maximum 30 zile de la data comunicării hotărârii de dare în administrare.

**2.**4. Predarea-primirea bunurilor la încetarea, din orice motive, a prezentului contract se va face prin proces-verbal încheiat în termen de maxim 30 zile de la data încetării.

**III - DURATA CONTRACTULUI**

**3.1.** Durata contractului de administrare este de 5ani, începând cu data de ............................, cu posibilitatea de prelungire prin act adițional.

**3.2.** Prezentul contract poate să înceteze și înainte de termen în condițiile menționate la art. V pct. 5.1.

**IV. DREPTURILE ȘI OBLIGAŢIILE PĂRȚILOR**

**4.1.** Proprietarul are următoarele drepturi:

a) să stabilească destinația bunului dat spre administrare.

b) să monitorizeze situația bunului dat în administrare, respectiv dacă acesta este folosit în conformitate cu afectațiunea de uz sau interes public județean, precum și cu destinația avută la momentul constituirii dreptului de administrare;

c) să solicite încetarea administrării și restituirea bunului, atunci când interesul public legitim o impune.

**4.2.** Proprietarul se obligă:

a) să predea spre administrare bunul pe bază de proces-verbal de predare-primire;

b) să asigure inventarierea anuală a bunului dat în administrare;

**4.3.** Administratorul are următoarele drepturi:

a) să preia în administrare bunul mobil care constituie obiectul prezentului contract pe bază de proces-verbal de predare-primire;

b) să poată interveni în orice cerere sau acțiune în justiție având ca obiect bunul primit în administrare;

**4.4.** Administratorul se obligă:

a) să asigure paza, protecția și să conserve bunul primit în administrare cu prudența și diligența unui bun proprietar și să suporte toate cheltuielile necesare și utile unei bune funcționări;

b) să folosească/să exploateze și să dispună de bunul primit în administrare în condițiile stabilite de lege sau după caz, în hotărârea de constituire a dreptului de administrare și în conformitate cu destinația acestuia determinată prin contract ori, în lipsă, după natura bunului;

c) să păstreze în bune condiții bunul primit în administrare, precum și accesoriile acestuia, să nu le degradeze sau deterioreze;

d) să suporte cheltuielile necesare pentru aducerea bunului primit în administrare la starea corespunzătoare de folosință, în cazul degradării acestuia, ca urmare a utilizării necorespunzătoare sau a neasigurării pazei;

e) să asigure urmărirea comportării în exploatare a bunului primit în administrare, potrivit legii, inclusiv prin servicii de mentenanță (preventivă și corectivă) și să anunțe de îndată proprietarul în cazul în care apar defecțiuni ale acestora în perioada de garanție a acestuia;

f) să efectueze reevaluarea bunului primit în administrare, în condițiile legii,

g) să permită accesul proprietarului, în orice moment, pentru efectuarea controlului asupra modului de folosință a bunului primit în administrare și pentru verificarea registrelor/documentelor întocmite în legătură cu bunul primit în administrare;

h) să îl informeze pe proprietar cu privire la orice tulburare adusă de un terț asupra bunului primit în administrare;

i) să răspundă în nume propriu în litigiile referitoare la dreptul de administrare asupra bunului primit în administrare;

j) să arate în fața instanței titularul dreptului de proprietate, în litigiile ce au ca obiect dreptul de proprietate, în condițiile prevăzute de Codul de procedură civilă, în caz contrar purtând răspunderea pentru prejudiciile cauzate ca urmare a neîndeplinirii acestei obligații;

k) să țină distinct în contabilitate evidența bunului primit în administrare;

l) să restituie bunul primit în administrare la încetarea duratei contractului în aceeași stare în care l-a primit, exceptând uzura normală de funcționare, conform celor descrise în procesul-verbal de predare primire.

**V. ÎNCETAREA CONTRACTULUI**

**5.1** Prezentul contract încetează:

 a) la expirarea duratei pentru care a fost încheiat;

 b) prin acordul de voinţă al părţilor contractante, exprimat în scris;

 c) prin desființarea/stingerea titlului proprietarului, în acest caz administratorul nefiind în drept să pretindă niciun fel de despăgubiri de la proprietar;

 d) prin dispariţia bunului dat în administrare din motive independente de voința părților;

 e) prin revocare, dacă administratorul nu-și exercită/exercită cu rea-credință drepturile și obligațiile ce derivă din prezentul contract sau în cazul în care interesul public o impune;

f) prin renunțarea administratorului;

g) alte cauze prevăzute de lege.

 **5.2** La încetarea contractului în oricare dintre situațiile prevăzute la art. 5.1, administratorul va preda bunul primit în administrare, în locul indicat de proprietar, în caz contrar fiind obligat să îl despăgubească pe proprietar pentru lipsa de folosință.

**VI. RĂSPUNDEREA CONTRACTUALĂ**

**6.1.** Pentru nerespectarea obligațiilor asumate prin prezentul contract partea în culpă datorează celeilalte părți daune care vor fi determinate în funcție de prejudiciul produs. Cuantumul prejudiciului va fi stabilit de către un expert tehnic autorizat, cheltuielile aferente efectuării expertizei urmând a fi suportate de către partea în culpă.

**6.2.** Nici una dintre părtile contractante nu răspunde de neexecutarea la termen și/sau de executarea în mod necorespunzător - total sau parţial - a oricărei obligaţii care îi revine în baza prezentului contract, dacă neexecutarea sau executarea necorespunzătoare a obligaţiei respective a fost cauzatã de forta majoră sau de caz fortuit, aşa cum sunt definite de lege.

**6.3.** Partea care invocă forţa majoră/cazul fortuit este obligată să notifice celeilalte părţi, în termen de **5 zile** de la producerea evenimentului şi să ia toate măsurile posibile în vederea limitării consecinţelor lui.

**6.4.** Dacă în termen de **15 zile** de la producere, evenimentul respectiv nu încetează, părţile au dreptul să-şi notifice încetarea de plin drept a prezentului contract fără ca vreuna dintre ele să pretindă daune - interese.

**VII. NOTIFICĂRILE ÎNTRE PĂRȚI.**

**7.1.** În accepţiunea prezentului contract, orice notificare adresată de către una dintre părţi, celeilalte părţi este valabil îndeplinită daca va fi transmisă la sediul acesteia prevăzut în prezentul contract.

**7.2** În cazul în care notificarea se face prin poştă, ea va fi transmisă, prin scrisoare recomandată cu confirmare de primire şi se consideră primită de către destinatar la data menţionată de oficiul poştal primitor pe confirmare.

**7.3** Dacă notificarea se trimite prin fax sau e-mail, ea se consideră primită în prima zi lucrătoare după cea în care a fost expediată.

**7.4** Notificările verbale nu se iau în considerare de nici una dintre părţi, dacă nu sunt confirmate prin intermediul uneia dintre modalitățile prevăzute anterior.

**7.5.** În cazul încetării contractului potrivit art. 5 lit. f), notificarea renunțării administratorului va cuprinde un termen de preaviz rezonabil, care să îi permită proprietarului să preia bunul dat în administrare, în caz contrar, administratorul va repara eventualul prejudiciu cauzat prin renunțarea intempestivă.

**VIII. LITIGII.**

**8.1.** Părţile au convenit ca toate neînţelegerile privind validitatea prezentului contract sau rezultate din interpretarea, executarea ori încetarea acestuia să fie rezolvate pe cale amiabilă de reprezentanţii lor.

**8.2.** În cazul în care nu este posibilă rezolvarea eventualelor litigii pe cale amiabilă, părţile contractante se vor adresa instanţelor judecătoreşti competente din România.

 **IX. CLAUZE FINALE.**

**9.1.** Prevederile contractuale se completează cu dispoziţiile legale în vigoare.

**9.2** Modificarea prezentului contract se poate realiza cu acordul părţilor, prin act adiţional, care va face parte integrantă din contract.

**9.3.** Prezentul contract a fost încheiat azi ............................. , în 2 exemplare originale, câte unul pentru fiecare parte contractantă și intră în vigoare la data semnării de către ambele părți.

**9.4** Procesul verbal de predare-primire a bunului care face obiectul prezentului contract se va încheia în termen de maxim **30 zile** de la data semnării contractului de către ultima parte.

**9.4** La predarea – primirea bunurilor se vor preda de către proprietar Certificatele de garanție al echipamentelor IT.

 PROPRIETAR ADMINISTRATOR

 JUDEŢUL CLUJ Inspectoratul pentru Situații de Urgență

 prin Consiliul Județean Cluj “Avram Iancu” al Județului Cluj

 Preşedinte Inspector şef – general de brigadă

 ALIN TIŞE

 ION MOLDOVAN

 Director general DGBRFU

 Cristina Şchiop

 Vizat Serviciul Juridic Consilier juridic

 Maior Cristian Nițulescu

 Vizat

 Control Financiar Preventiv

 **Contrasemnează:**

 **PREŞEDINTE**  **SECRETAR GENERAL AL JUDEŢULUI,**

 **Tișe Alin Gaci Simona**